**Helló, meló! 2022.**

**Pályaorientációs alkotópályázat**

A Békés Megyei Kereskedelmi és Iparkamara alkotópályázatot hirdet Békés megyei általános iskolában tanuló felső tagozatos diákok részére.

**Kíváncsiak vagyunk, ti hogyan látjátok/gondoljátok, melyik a ………..:**

* **legtrendibb vagy**
* **legextrémebb vagy**
* **leginkább megújuló (leginnovatívabb) szakma**

Szabadon választott grafikai és/vagy festési és/vagy ragasztási technikával készült A/3-as méretű alkotásokat várunk!

Egy különdíjért cserébe fogalmazd meg max. 10 mondatban, hogy számodra miért az általad választott szakma a legtrendibb/legextrémebb/leginkább megújuló.

**ÁLTALÁNOS TUDNIVALÓK**

**A nevezés feltételei:**

Egy alkotó mindhárom témában nyújthat be pályamunkát, de témánként csak 1 alkotással vehet részt.

A/3-as méretű hajtás- és törésmentes alkotásokat várunk (paszpartuzás nélkül).

Az alkotás hátulján olvasható, nyomtatott betűkkel a következő információkat kérjük feltüntetni:

* az alkotás címe
* a pályázó neve, iskolájának neve, osztálya

A pályamunkák csak kitöltött és szülői aláírással ellátott **jelentkezési lappal**, illetve az **adatkezelési tájékoztatóban foglaltak tudomásul vételével** adhatók be!

**Korcsoportok:**

* 5-6. osztályos tanulók
* 7-8. osztályos tanulók

**Díjazás:**

* Korcsoportonként és témánként az 1-3. helyezett meglepetésben - rajz- és íróeszközök, művészeti képességet fejlesztő eszközök - részesül
* A résztvevők szorgalmukért, a felkészítő pedagógusok munkájukért reklámtárgyakban részesülnek a Békés Megyei Kereskedelmi és Iparkamara jóvoltából

**Értékelés:**

A beérkező pályaműveket 3 fős szakmai zsűri értékeli az alábbi szempontok szerint:

ötletesség, kidolgozottság, a kifejezni kívánt üzenet érthetősége

A járványügyi helyzet függvényében a beérkezett alkotásokból kiállítást rendezünk a Csaba Center Bevásárló- és Szórakoztatóközpontban. A kiállítás megnyitójáról és a díjkiosztó ünnepségről később értesítjük az érintetteket. Az alkotásokat virtuális kiállítás formájában is közzétesszük.

A kiállított alkotásokért - kár és lopás esetére - felelősséget nem vállalunk és a pályaműveket nem küldjük vissza.

**A pályamunkák beadási határideje:**

2022. március 18. 16.00 óra

**Az alkotásokat a következő címre kérjük személyesen, vagy postai úton eljuttatni:**

Békés Megyei Kereskedelmi és Iparkamara - Békéscsaba, Penza ltp. 5.

A borítékra kérjük ráírni: „Alkotópályázat”

A pályázati kiírás és a jelentkezési lap megtalálható a Békés Megyei Kereskedelmi és Iparkamara

tovabbtanulasbekes.hu honlapján és a JóPálya-és a Tiéd?! facebook-oldalán.

Bővebb felvilágosításért forduljanak bizalommal Butora Hajnalka pályaorientációs tanácsadóhoz

a következő elérhetőségeken: [palyaorientacio@bmkik.hu](mailto:palyaorientacio@bmkik.hu); 30/297-1343

A pályázattal kapcsolatos bárminemű változtatás jogát a pályázat kiírója fenntartja.

A program az Innovációs és Technológiai Minisztérium támogatásával valósul meg.